પ્રાથમિક શિક્ષણમાં અંગ્રેજી માધ્યમ ઠોંસી દેવાથી આ સ્થિતિમાં સુધારો નહિ આવી શકે .યુનેસ્કો માર્ગદર્શિકાઓએ દાયકાઓ સુધી જણાવ્યું છે કે બાળક તેમની માતૃભાષામાં શ્રેષ્ઠ શીખે છે અને અનેક માત્રાઓમાં પ્રકાશિત વૈજ્ઞાનિક સંશોધન પણ એનું સમર્થન કરે છે. તમામ સ્તરે અંગ્રેજી ઠોકી દેવાથી તે ભારતીય બાળકોને માનસિક અપંગ બનાવે છે અને ડીજીટલ અને વૈજ્ઞાનિક દુનિયાની તકો અને પડકાર સામેના વિકાસમાં અડચણ બને છે.તે આપણા જનસાંખ્યિકી ફાયદાને શ્રાપમાં ફેરવી દેશે.અંગ્રેજી માધ્યમને કારણેજ વર્ષોથી અભિનવ સંસ્કૃતિમાંથી આપણે પશ્ચિમી દેશોની નકલ કરતાં નકલચી સંસ્કૃતિ બની ગયા છીએ.ભારતના ગૌરવને પુનર્જીવિત કરવા અને તેને જ્ઞાનઆધારિત મૂળ અભિનવ સમાજ બનાવવાનો સમય સરકી જાય તે પહેલા એ જરૂરી છે કે આપણે આપણા બાળકોને આપણી ભાષામાં શિક્ષણ આપીએ.